wickkiey/tamil-wikipedia-chunked huggingface dataset:
# ஒக்கவாங்கோ ஆறு

**ஒக்கவாங்கோ ஆறு** (*Okavango River*) தென்மேற்கு ஆப்பிரிக்காவில் அங்கோலா நாட்டின் பீடபூமியில் உற்பத்தியாகி, 1,600 கிலோமீட்டர்கள் (990 மைல்கள்) பயணித்து தென்கிழக்கு ஆப்பிரிக்காவின் கலகாரிப் பாலைவன மையப்பகுதியில் கழிமுகமாக *டெல்டாவாக* மாறும் ஆறு ஆகும். ஆப்பிரிக்காவின் தெற்கே நான்காவது நீளமான ஆறாக விளங்கும் இது அங்கோலாவில் ஆரம்பமாகின்றது. அங்கோலாவின் இது **குபாங்கோ ஆறு** (Cubango River) என அழைக்கப்படுகிறது.  
பொதுவாக ஆறுகள் இறுதியாக கடலில் கலப்பதுதான் இயல்பு ஆனால் ஒக்கவாங்கோ ஆறு, மற்ற ஆறுகளைப்போல் கடலில் சங்கமிக்காமல் மாறாக கலகாரிப் பாலைவனத்தில் ஒரு கழிமுகமாக மாறிவிடும் ஆறாக உள்ளது. மேலும் இவ்வாறு, தெற்கு அங்கோலாவிற்கும், நமீபியாவிற்கும் ஒரு எல்லைக் கோடாக அமைந்ததோடு போட்சுவானாவில் பாய்கிறது.
# ஒக்கவாங்கோ ஆறு

## பருவகாலம்

அங்கோலா பீடபூமியின் மாரிக்காலமாக அறியப்படும் நவம்பர் மாதம் முதல், பிப்ரவரி மாதம் வரை இப்பிராந்தியத்தில் பெய்யும் மழை நீர் இவ்வாற்றின் மூலம் பயணித்து கலகாரிப் பாலைவனப் பகுதியின் கோடைகாலமான மே மாதத்தில் கலகாரி கழிமுகப் பகுதியை வந்தடைகின்றன, அதே காலகட்டத்தில் இப்பகுதியில் மிகுந்த வறட்சி நிலவும் காலமாக காணப்படுகிறது. மேலும் மே மாதம் முதல், சூலை மாதம் முடிய நீர் நிறைந்து காணப்படும் கழிமுகப் பகுதி ஆகத்து மாதத்திற்கு பின்பு படிப்படியாக நீரின்றி சுருங்கி விடுகிறது. இதுபோன்ற வறண்ட பருவத்தில் 1.2 கிலோமீட்டர் முழு அளவான ஒக்கவாங்கோ ஆறு, போட்சுவானா எல்லையில் நுழையும் முன்பு **போபா நீர்வீழ்ச்சி** (Popa Falls) என்றழைக்கப்படும் பகுதியில் நான்கு மீட்டர் அளவுக்கு ஒரு குறுகிய நீரோடையாக மாறிவிடுவது குறிப்பிடத்தக்கது.
# ஒக்கவாங்கோ ஆறு

## இவற்றையும் காண்க

- ஓக்காவேங்கோ கடைமடை
# சுத்தாத்துவைதம்

**தூவல்லிருமை** அல்லது **சுத்தாத்துவைதம்** என்பது, வல்லபாச்சாரியாரால் (பொ.ஊ. 1479 - 1531) முன்வைக்கப்பட்ட, வேதாந்தக் கோட்பாடுகளில் ஒன்றும், வைணவக் கொள்கைகளில் ஒன்றும் ஆகும். **வல்லப செம்பெருந்தாயம்**. என்றும் அழைக்கப்படும் இக்கோட்பாடு, நெறி வடிவத்தில் இனங்காணப்படும்போது **'புஷ்டி மார்க்கம்** எனப்படுகின்றது. வைணவக் கொள்கையே எனினும், இது **சிறீநாதன்** என்னும் வடிவில் அமர்ந்திருக்கும் கண்ணனையே முழுமுதல் என்கின்றது. இதே சொல்லாடலை வைதீக சுத்தாத்துவிதம் என்ற பெயரில் சைவர்களும் பயன்படுத்தும் போதும், கொள்கையளவில் இரண்டின் பொரு்ளும் வேறு வேறு.
# சுத்தாத்துவைதம்

## கொள்கைகள்

நாற்பெரும் விண்ணவ செம்பெருந்தாயங்களில், இன்று உருத்திர செம்பெருந்தாயத்தின் இடத்தில் இத்தூவல்லிருமை வைத்து நோக்கப்படுகிறது. (ஏனைய மூன்றும் முறையே ஸ்ரீ, பிரம்ம, குமார செம்பெருந்தாயங்கள் என்று அறியப்படும் விதப்பொருமை, இருமை, ஈரல்லிருமை எனும் கோட்பாடுகள் ஆகும்.) சங்கரரின் அல்லிருமையைப் போல், அது இந்த முழு உலகும் மாயை (பொய்த்தோற்றம்) என்று கூறாமல், உலகம் என்றுமுள்ள மெய்ப்பொருள் என்கின்றது.
தூவல்லிருமையின் நிறுவுநர்]]
வல்லபரின் பார்வையில், கண்ணன் ஒருவனே ஏக இறைவன், முழுமுதற்பொருள். உருவமற்ற, குணங்களற்ற பரம்பொருளை முன்வைக்காமல், வைகுந்தம், சத்ய லோகம், கைலாயம் என்பவற்றுக்கும் மேலே, மூவருக்கும் முதல்வனாக கோலோகத்தில் அமர்ந்திருக்கும் கோபாலனையே அவர் மெய்ப்பொருள் என்கின்றார். இறைவனின் புகழைக் கனிந்து பாடி அதன் மூலமே கோலோகத்தை அடைதல் எனும் வீடுபேற்றை ஒருவன் பெற முடியும் என்பது புஷ்டி மார்க்கத்தின் மையக்கரு. இது **பிரம்மசம்பந்தம்** (இறையோடு தொடர்புறுதல்) என்று கூறப்படுகின்றது. புஷ்டி மார்க்கத்தினர், பிரம்ம சம்பந்த மந்திரம் என்று எட்டெழுத்து மந்திரத்தை (ஸ்ரீ க்ருஷ்ண சரணம் மம:) எப்போதும் ஓதுவர்.  
கோலோகமாம் பிருந்தாவனத்தில் என்றென்றும் இறைவனின் அருகே வாழ்ந்துகொண்டு அவனுக்குத் திருத்தொண்டு புரிவதே புஷ்டி மார்க்கிகளின் வீடுபேறு. இறைவனை அடைய ஞானம் ஓர் வழிதான் என்றாலும், பக்தியே சிறந்தவழி. பக்தியை சிக்கற்படுத்திக் கொள்ளும் ஏனைய நூல்கள் போலன்றி, வல்லபரின் போதனைகள் வீடுபேற்றைத் தரும் "புஷ்டி பக்தி"யை முன்வைக்கின்றன. மனம், வாக்கு, காயம் அனைத்தையும் ஆண்டவனுக்குப் படையல் செய்து (**ஆத்ம நிவேதனம்**) அளவற்ற பேரன்பும் இன்பமும் கொண்டவர்களாக, கோபியர் போல கோபாலனை வழிபடுவதே புஷ்டி பக்தி எனப்படுகின்றது. தன்னிலிருந்தே உலகங்களையும் உயிர்களையும் படைத்த சிறீநாதன், பேரூழிக் காலத்தில் அவற்றை மீளத் தன்னுள் ஒடுக்கிக் கொள்வான்.அனைத்தும் அவனது விளையாடலே
# சுத்தாத்துவைதம்

## புஷ்டி மார்க்கிகள்

உத்தரப் பிரதேசத்தின் பிருந்தாவனமே இந்நெ்றியின் தோற்றுவாய் என்ற போதும், இராசத்தானம், கூர்சரப் பகுதிகளிலேயே புஷ்டி மார்க்கிகள் இன்று அதிகம் வாழ்கின்றனர். இராசத்தானத்தின் நாதத்துவரையில் அமைந்துள்ள சிறீநாதன் ஆலயமே இவர்தம் முக்கிய வழிபாட்டுத் தலம். சூர்தாசர், கிருஷ்ணதாசர், பரமானந்தர், கும்பணதாசர், சதுர்ப்புயர், நந்ததாசர், சித்தசுவாமி, கோவிந்ததாசர் ஆகிய எட்டுப் புஷ்டிமார்க்கக் கவிஞர்களின் (அட்டசாப்) பாடல்கள் தூவல்லிருமையரால் போற்றப்படுகின்றன.
# சுத்தாத்துவைதம்

## சிவ சுத்தாத்துவிதம்

சைவர்களின் தூவல்லிருமையானது, புஷ்டி மார்க்கிகளின் தூவல்லிருமையிலும் வேறுபட்டது. எனினும், உலகைப் பொய்த்தோற்றமில்லை என்று அவை வற்புறுத்தும் பாங்கிலும், இறைவனின் திருவருட்சக்தியே மாயை என்பதை வலியுறுத்தும் விதத்திலும் சைவ - வைணவ தூவல்லிருமைகள் ஓரளவு ஒத்துப் போகின்றன.
# சுத்தாத்துவைதம்

## மேலதிக வாசிப்புக்கு

-
-
# சிறீநாதன்

**சிறீநாதன்** அல்லது **ஸ்ரீநாத்ஜி** கண்ணன் ஏழு வயதுப் பாலகன் வடிவில், வடநாட்டு நாத்துவாரா தலத்தில் கோயில் கொண்டிருக்கும் திருவுருவம் ஆகும். இராஜஸ்தான் மாநிலம், உதயப்பூருக்கு வடகிழக்கே 48 கி.மீ தொலைவில், நாதத்துவரை அமைந்துள்ளது. வல்லப செம்பெருந்தாயத்து புஷ்டி மார்க்கிகளின் பிரதான இறைவன் சிறீநாதனே!
# சிறீநாதன்

## வரலாறு

கோவர்த்தன மலைப் பகுதியில், முகமும் கரங்களும் தெரிய, உடல் புதைந்த நிலையில் காணப்பட்ட சிறீநாதனின் திருவுருவை, விரஜாபூமியில் வதிந்த மக்கள் கண்டு, மாதவேந்திர புரி அடிகள் தலைமையில் சென்று எடுத்து வந்து அதை வழிபட ஆரம்பித்ததாக சில மரபுரைகள் சொல்கின்றன. இந்த மூர்த்தியின் தொல்பெயர் "தேவதாமன்" (தேவனை - இந்திரனை வென்றவன்) என்று அமைந்திருந்தது. பிற்காலத்தில், வல்லபருக்குக் கனவில் காட்சியளித்த அவ்விறைவன், தன்னை வழிபடுமாறு கூற, அவரால், "கோபாலன்" எனப் பெயர் சூட்டப்பட்டு, "கோபால்பூர்" எனப் பெயர் சூட்டப்பட்ட நகரில் அவனுக்கு ஆலயம் எழுப்பப்பட்டது. அவருக்குப் பின் வந்த அவர் மகன் விட்டலநாதரே, இவ்விறைவனுக்கு "சிறீநாதன்" என்ற பெயரை இறுதியில் சூட்டினார்.
# சிறீநாதன்

## முகலாயப் படையெடுப்பு

முகலாயப் படையெடுப்பின் போது, பாதுகாப்புக் கருதி, இம்மூர்த்தம் விரஜா பூமியிலிருந்து அகற்றப்பட்டு, இன்று நாதத்துவரை என்றறியப்படும் சிகாத் கிராமத்தில் 1672ஆம் ஆண்டு கொணர்ந்து வைக்கப்பட்டது. 18ஆம் நூற்றாண்டு வரை, தொடர்ச்சியான அரசியல் குழப்பநிலைகளால், சிறீநாதனை உதயப்பூருக்கும் அடிக்கடி இடம்மாற்ற வேண்டி நேரிட்டது எனினும், இராஜபுதன அரசர்களின் தொடர்ச்சியான ஆதரவால், சிறீநாதனின் வழிபாடுகளில் குறையேதும் நிகழவில்லை.
# சிறீநாதன்

## திருவுருவம்

சிறீநாதன் கண்டெடுக்கப்படல்.ராஜபுதன ஓவியப் பாணி.]]
கரும்பளிங்குக் கல்லில் புடைப்புச் சிற்பமாக, கோவர்த்தன மலையைத் தூக்குமாற் போல், கையை மேலே உயர்த்திய நிலையில் சிறீநாதர் காட்சியருள்கிறார். "சிபுக்" என்றறியப்படும் பெரிய வைரக்கல்லொன்று அவரது இதழ்களின் கீழே காட்சியளிக்கிறது. பசுக்கள், சிங்கம், பாம்பு, மயில்கள் என்பன அவர் அருகே நின்றுகொண்டிருக்கின்றன. என்றோ ஒருநாள், இங்கு வீற்றிருக்கும் சிறீநாதர் மீண்டும் கோவர்த்தனத்துக்குத் திரும்பும் நிலை ஏற்படும் என்பது இங்குள்ள ஐதிகம்.
# சிறீநாதன்

## ஆலயம்

அடிக்கடி இடம்பெயர்வுக்கு ஆனதால், தேரொன்றும், சமையலறை, களஞ்சியம், தாம்பூலம் முதலானவை எல்லாம் சிறீநாதன் ஆலயத்தில் தயாராக இருந்தன. ஒரு வீட்டில் இருக்கும் பொருட்களெல்லாம் அங்கு தயார்நிலையில் இருந்ததால், அது "சிறீநாதரின் வீடு" எனப் பொருள்பட செல்லமாக "ஸ்ரீநாத்ஜி கீ ஹவேலி" என்று அழைக்கப்பட்டது.  
வல்லபரின் பரம்பரையில் வந்ததாகச் சொல்லப்படும் "குலர்" எனும் பூசாரிகளே இங்கு பூசைகளில் ஈடுபடுகின்றனர். ஏழு வயதுப் பாலகனாகவே சிறீநாதன் கருதப்படுவதால், நீராட்டல், ஆடையணிவித்தல், உணவளித்தல் முதலிய செயற்பாடுகள், சற்று வித்தியாசமாக அதேவேளை ஒரு குழந்தைக்குத் தாய் செய்வது போல உண்மையாக நிகழ்த்தப்படுகின்றன. ஒருநாளில் எட்டுத்தடவை திறக்கப்படும் சிறீநாதனின் ஆலயம், ஆரத்திகளுக்கும் *சிங்காரம்* என்றழைக்கப்படும் எட்டு வகையான அலங்காரங்களுக்கும் புகழ் பெற்றது. ஆலயம் மூடப்பட்டிருக்கும் தருணங்களில் சின்னக்கண்ணன் தன் ஆயர்குலத் தோழர்களுடன் விளையாடச் சென்று விடுவதாக ஐதிகம்.  
புஷ்டி மார்க்கம் பரந்துள்ள எல்லா இடங்களிலும் சிறீநாதனுக்கு ஆலயங்கள் எழுந்துள்ளன. பாகித்தானின் சிந்து பகுதி, கோவா, ரசியா, ஐக்கிய அமெரிக்கா, ஆஸ்திரேலியா முதலான பல இடங்களிலும் சிறீநாதன் "ஹவேலி"கள் அமைந்துள்ளன.
# சிறீநாதன்

## மேலும் காண

- நாத்துவாரா
- வல்லபாச்சாரியார்
- கோவர்தன மலை
- சுத்தாத்துவைதம்
# சிறீநாதன்

## மேலும் அறிய

- Ambalal, Amit: Krishna as Shrinathji: Rajasthan Paintings from Nathdwara, Mapin, Ahmedabad (1987)
- Gaston, Anne-Marie: Krishna’s Musicians: Musicians and Music making in the Temples of Nathdvara, Rajasthan, Manohar, New Delhi (1997)
- Jindel, Rajendra: Culture of a sacred town : a sociological study of Nathdwara, Popular Prakashan, Bombay (1976).
- Jones, Constance & James D. Ryan: Encyclopedia of Hinduism
- Lyons, Tryna: The artists of Nathadwara: The practice of painting in Rajasthan, Indiana University Press (2004)
# யாமினி கிருஷ்ணமூர்த்தி

**முங்கார யாமினி கிருட்டிணமூர்த்தி** (*Mungara Yamini Krishnamurthy*, திசம்பர் 20, 1940 - ஆகத்து 3, 2024), ஒரு புகழ்பெற்ற பரதநாட்டிய, குச்சிப்புடி வடிவங்களில் திறனுள்ள நடனக் கலைஞர்.
# யாமினி கிருஷ்ணமூர்த்தி

## இளமை

யாமினி கிருட்டிணமூர்த்தி ஆந்திராவின் சித்தூர் மாவட்டத்தில் மதனப்பள்ளியில் பிறந்தார். முழு நிலவு இரவன்று அவர் பிறந்ததால், அவரது தாத்தா யாமினி என்ற பெயரைத் தேர்ந்தெடுத்துள்ளார்; இதற்கு முழுநிலவு போன்ற திலகம் எனப் பொருள் கொள்ளலாம். இவரது தாய்மொழி தெலுங்கு ஆகும். இவர் தமிழ்நாட்டின் சிதம்பரத்தில் வளர்ந்தார்.
# யாமினி கிருஷ்ணமூர்த்தி

## பணிவாழ்க்கை

யாமினி 1957இல் சென்னையில் அரங்கேற்றம் நிகழ்த்தினார். நடனக் கலையில் சிறந்தநிலை எட்டிய இவர் திருமலை திருப்பதி தேவத்தானத்தின் *ஆஸ்தான நர்த்தகி* (உறைவிட நாட்டியக்காரர்) ஆக இருந்துள்ளார். பரதநாட்டியத்திலும் குச்சிப்புடியிலும் புகழ்பெற்றக் கலைஞராக விளங்கினார். புதுதில்லியில் ஆசு காசு பகுதியில் *யாமினி நடனப் பள்ளி* நடத்தி வருகிறார்.  
தனது தன்வரலாற்றை "நடனத்தின் மீதான பற்று", (எ பேசன் பார் டான்சு) என்ற தலைப்பில் ஆங்கிலத்தில் எழுதியுள்ளார்.  
யாமினி திருமணம் செய்துகொள்ளவில்லை.
# யாமினி கிருஷ்ணமூர்த்தி

## விருதுகள்

யாமினி தனது நடனத்தால் பல விருதுகளைப் பெற்றுள்ளார்; இந்திய அரசின் உயரிய குடிமை விருதுகளான பத்மசிறீ (1968) and the பத்ம பூசண் (2001),பத்ம விபூசண் (2016) இவருக்கு வழங்கப்பட்டுள்ளன. மார்ச் 8, 2014இல் மகளிர் தினத்தை ஒட்டி சாம்பவி நடனப் பள்ளி இவருக்கு "நாட்டிய சாத்திரா" விருது வழங்கியது. "குச்சிப்புடிக்கு பெண்களின் பங்காற்றல்" என்பது குறித்து யாமினி நடனத்துடன் உரையாற்றினார்.
# தா. மோ. அன்பரசன்

**தா. மோ. அன்பரசன்** (*T. M. Anbarasan*) என்பவர் தமிழகத்தின் தற்போதைய குறு,சிறு மற்றும் நடுத்தர தொழில் நிறுவனங்கள், நகர்புற வாழ்விட மேம்பாட்டு வாரிய துறை அமைச்சரும் ஆவார். தமிழக முன்னாள் தொழிலாளர் நலத்துறை அமைச்சராக 2006-2011 வரை பதவி வகித்தார்.  
இவர் குன்றத்தூரில் நெசவாளர் குடும்பத்தில் திசம்பர் 11, 1959 இல் பிறந்தவர். இவர் பல்கலைக்கழக முந்தைய படிப்பு வரை படித்துள்ளார். இவர் தமிழ்நாடு சட்டமன்றத்துக்கு உறுப்பினராகத் தேர்ந்தெடுக்கபட்டவராவார்.
# தா. மோ. அன்பரசன்

## அரசியல்வாழ்க்கை

இவர் 2006 ஆம் ஆண்டு சட்டசபை தேர்தலின் திமுக சார்பில் போட்டியிட்டு, அ.தி.மு.க வைச் சேர்ந்தபா. வளர்மதியை ஆலந்தூர் தொகுதியில் தோற்கடித்து, தமிழ்நாடு சட்டமன்றத்திற்குத் தேர்ந்தெடுக்கப்பட்டு, தமிழக அமைச்சரவையில் தொழிலாளர் நலத்துறை அமைச்சரானார். பின்னர் 2016 ஆம் ஆண்டு நடந்த சட்டமன்றத் தேர்தலில் இதே தொகுதியில் திமுக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் இதே தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக ஊரக தொழிற்துறை (ஊரக தொழில்கள், குடிசைத் தொழில்கள் உட்பட சிறு தொழில்கள், குடிசை மாற்று வாரியம்) அமைச்சசராக பதவியேற்றார். இவர் தி.மு.கவில் காஞ்சிபுரம் வடக்கு மாவட்டச் செயலாளராக இருக்கிறார். இவர் செங்குந்தர் கைக்கோள முதலியார் சமூகத்தை சேர்ந்தவர்.
# செ. அரங்கநாயகம்

**செ. அரங்கநாயகம்** (*C. Aranganayagam*) என்பவர் தமிழக சட்டமன்றத்துக்கு நான்கு முறை அண்ணா திராவிட முன்னேற்றக் கழகத்தின் சார்பில் தேர்ந்தெடுக்கப்பட்ட இந்திய அரசியல்வாதியாவார். இரு முறை தொண்டாமுத்தூர் தொகுதியிலிருந்தும், இருமுறை கோவை மேற்குத் தொகுதியிலிருந்தும் (1977; 1980) தேர்ந்தெடுக்கப்பட்டார். இவர் எம். ஜி. ஆர் அமைச்சரவையிலும் பின்னர் ஜெ. ஜெயலலிதாவின் அமைச்சரவையிலும் கல்வியமைச்சராகப் பொறுப்பு வகித்தவராவார். இவர் அதிமுக.விலிருந்து விலகி 4 செப்டெம்பர் 2006 அன்று தி.மு.க. தலைவர் கருணாநிதி முன்னிலையில் அக்கட்சியில் இணைந்த நிலையில், 2014 ஆண்டு திமுகவிலிருந்தும் விலகினார். இவர், தமிழக அமைச்சராக 1991 முதல் 1996 வரை பதவி வகித்தார். அந்த காலகட்டத்தில் தன் பெயரிலும், தன்மனைவி, மகன்கள் பெயரிலும் வருமானத்துக்கு அதிகமாக ரூ. 1.15 கோடிக்கு சொத்துச் சேர்த்ததாக தமிழக லஞ்ச ஒழிப்புத்துறை காவல் துறையினர் வழக்குப்பதிவு செய்தனர். 2017-ல் வெளியான சிறப்பு நீதிமன்றத் தீர்ப்பின்படி, வருமானத்திற்கு அதிகமாக சொத்துச் சேர்த்ததற்காக மூன்றாண்டு சிறைத் தண்டனை விதித்தது.
# செ. அரங்கநாயகம்

## மறைவு

அதிமுக முன்னாள் அமைச்சர் செ. அரங்கநாயகம் (வயது 90) உடல்நலக்குறைவு காரணமாக, சென்னை கிண்டியில் உள்ள தனியார் மருத்துவமனையில் 29 ஏப்ரல் 2021 அன்று காலமானார்.
# ராஜீவ் காந்தி தேசிய இளைஞர் மேம்பாட்டு நிறுவனம்

**இராஜீவ் காந்தி தேசிய இளைஞர் மேம்பாட்டு நிறுவனம்** (*Rajiv Gandhi National Institute of Youth Development*, RGNIYD), திருப்பெரும்புதூர், தமிழ்நாடு நாடாளுமன்ற சட்டம் எண்.35/2012இன்படி 1993இல் நிறுவப்பட்ட பொதுத்துறை கல்வி நிறுவனமாகும். இது இந்திய அரசின் இளைஞர் விவகாரம் மற்றும் விளையாட்டுத்துறை அமைச்சரவையின் கீழ் இது செயல்படுகின்றது.  
இந்த நிறுவனத்தில் இளைஞர் மேம்பாட்டிற்கான பட்ட மேற்படிப்பு திட்டங்களையும் ஆய்வுத் திட்டங்களையும் நல்குகின்றது. மாநில முகமைகளுக்கும் இளைஞர் அமைப்புகளுக்கும் பயிற்சி திட்டங்களையும் ஒருங்கிணைக்கின்றது. நாடு முழுவதும் விரிவாக்கப் பணிகளிலும் பரப்புரை முயற்சிகளிலும் பங்கேற்கின்றது.  
நாட்டின் இளைஞர் தொடர்பான நடவடிக்கைகளுக்கான முதன்மை நிறுவனமாக விளங்குகின்றது. நாட்டு நலப்பணித் திட்டம், நேரு யுவ கேந்திர சங்காதன் மற்றும் பிற இளைஞர் அமைப்புகளுடன் பயிற்சி திட்டங்களை வகுப்பதில் பங்கேற்கின்றது. ஊரக, நகரிய மற்றும் பழங்குடி பகுதிகளில் இளைஞர் மேம்பாட்டிற்கான ஒருங்கிணைப்பாளராகவும் பயிற்சிகளுக்கு மைய முகமையாகவும் உள்ளது.
# ராஜீவ் காந்தி தேசிய இளைஞர் மேம்பாட்டு நிறுவனம்

## வழங்கும் முதுநிலை பட்டப்படிப்புகள்

- கணினி அறிவியல் (தரவு அறிவியல்]] (Data Science)
- கணினி அறிவியல் (செயற்கை நுண்ணறிவு)
- கணினி அறிவியல் (கணினி குற்றம்)
- கணிதம்
- உளவியியல்
- ஆங்கிலம்
- சமூகவியல்
- மேம்பாட்டுக் கல்வி
- பொது நிர்வாகம்
- இளைநர் மற்றும் சமுதாய மேம்பாடு (M.S.W.)
# முகமது ஆசிப் (தமிழக அரசியல்வாதி)

**முகமது ஆசிப்** ஓர் இந்திய அரசியல்வாதியும், தமிழ்நாட்டின் முன்னாள் அமைச்சரும் ஆவார். இவர் அண்ணா திராவிட முன்னேற்றக் கழகத்தின் சார்பில், திருவல்லிக்கேணி சட்டமன்றத் தொகுதியிலிருந்து, 1991ஆம் ஆண்டு தேர்ந்தெடுக்கப்பட்டார். இவர் 1991 சட்டமன்றத் தேர்தல் வெற்றிக்குப் பின் இவர் செயலலிதாவின் அமைச்சரவையில் ஊரகத் தொழில்துறை அமைச்சராகப் பொறுப்பு வகித்தார்.  
1993ஆம் ஆண்சடு முதல் 1997ஆம் ஆண்டு வரை தமிழ்நாடு வக்பு வாரியம் தலைவராக பணியாற்றியுள்ளார்.
# அமிர்தா பல்கலைக்கழகம்

**அமிர்தா விஷ்வ வித்யாபீடம்** (*Amrita Vishwa Vidyapeetham*) அல்லது **அமிர்தா பல்கலைக்கழகம்** இந்தியாவில் உள்ள பல வளாகங்கள் கொண்ட, பல துறை சார்ந்த ஆராய்ச்சி மற்றும் கற்பித்தல் தனியார் நிகர்நிலைப் பல்கலைக்கழகம் ஆகும்.  
இந்தப் பல்கலைக்கழகம் கோயம்புத்தூர், அமிர்தபுரி(கொல்லம்), பெங்களூர், சென்னை, கொச்சி, மைசூர், அமராவதி, நாகர்கோவில், ஹரித்வார் மற்றும் ஃபரிதாபாத் ஆகிய நகரங்களில் 10 வளாகங்களை கொண்டுள்ளது. இந்தப் பல்கலைக்கழகத்தின் தலைமையகம் கோயம்புத்தூர் நகரிலிருந்து 17 கி.மீ தொலைவிலுள்ள எட்டிமடையில் அமைந்துள்ளது.  
இந்தப் பல்கலைக்கழகம் பொறியியல், வணிக மேலாண்மை, மருத்துவம், அறிவியல், ஆயுர்வேதம், கலை இலக்கியம், வர்த்தகம், சட்டம், கட்டிடக்கலை திட்டமிடல் மற்றும் சமூக அறிவியல் போன்ற துறைகளில் 250க்கும் மேற்பட்ட இளங்கலை, முதுகலை, ஒருங்கிணைந்த பட்டம், இரட்டைப் பட்டம், முதுகலை பட்டயம், முனைவர் பட்டம், குறுகிய கால சான்றிதழ் படிப்புகள், மற்றும் இணையவழி தொலைதூரப் படிப்புகளை வழங்குகிறது.
# அமிர்தா பல்கலைக்கழகம்

## நிர்வாகம்

இந்தப் பல்கலைக்கழகத்தின் வேந்தராக அமிர்தானந்தமயி உள்ளார். கலிபோர்னியா பல்கலைக்கழகம் (சான் டியேகோ)வில் பணியாற்றியுள்ள கணிணிப் பொறியியலாளர் மற்றும் ஆராய்ச்சியாளர் பி. வெங்கட் ரங்கன் துணை வேந்தராக உள்ளார்.
# அமிர்தா பல்கலைக்கழகம்

## வரலாறு

1990களில் மாதா அமிர்தானந்தமயி மடத்தால் இரண்டு வளாகங்கள், கொல்லம் அமிர்தபுரியிலும் கோயம்புத்தூர் எட்டிமடையிலும், கணினி பயிற்சி மையங்களாகத் துவக்கப்பட்டு பின்னர் *அமிர்தா தொழினுட்பக் கழகம்* என்ற பெயரில் கல்லூரிகளாக மேம்படுத்தப்பட்டன. கொல்லத்திலுள்ள அமிர்தாபுரியில் உள்ள கல்லூரி கேரளப் பல்கலைக்கழகத்துடனும், கோயம்புத்தூரிலுள்ள எட்டிமடை வளாகத்திலுள்ள கல்லூரி பாரதியார் பல்கலைக்கழகத்துடனும் இணைக்கப்பட்டன. 2002இல் அமிர்தா விஸ்வ வித்யாபீடம் பல்கலைக்கழகமாக துவக்கப்பட்டபோது இவை *அமிர்தா பொறியியல் பள்ளி* என மீளவும் துவக்கப்பட்டன. 2003 ஆம் ஆண்டில், இந்தியா பல்கலைக்கழக மானியக் குழு அங்கீகரிக்கப்பட்ட நிகர்நிலை பல்கலைக்கழகமாக அங்கீகரிக்கப்பட்ட இளைய கல்வி நிறுவனங்களில் இதுவும் ஒன்றாகும்.  
17 மே 1998 அன்று, கொச்சியில் உள்ள எடப்பள்ளியில் உள்ள அமிர்தா மருத்துவமனையுடன் இணைந்து அமிர்தா மருத்துவக் கல்லூரி உருவாக்கப்பட்டு அப்போதைய பாரத பிரதமர் அடல் பிஹாரி வாஜ்பாய் அவர்களால் திறந்து வைக்கப்பட்டது. 2002 ஆம் ஆண்டில், கொல்லம் அமிர்தபுரி மற்றும் பெங்களூரில் பொறியியல் மற்றும் வணிகப் பள்ளிகளுடன் கூடிய இரண்டு வளாகங்கள் தொடங்கப்பட்டன.  
2019ல் சென்னை வெங்கலில் பொறியியல் கல்லூரி வளாகம் திறக்கப்பட்டது. 2021 ஆம் ஆண்டில், அமராவதி நகரில் பொறியியல், வணிகம் மற்றும் மருத்துவக் கல்லூரியுடன் கூடிய வளாகம் திறக்கப்பட்டது. 2022 ஆம் ஆண்டில், ஹரியானா மாநிலம் பரிதாபாத்தில் பாரத பிரதமர் நரேந்திர மோடியால் மருத்துவமனை வளாகத்துடன் ஒரு மருத்துவக் கல்லூரி திறந்து வைக்கப்பட்டது. 2024ல், எரச்சகுளத்தில் உள்ள சன் கல்லூரி வளாகத்தை கையகப்படுத்தி நாகர்கோவில் வளாகம் தொடங்கப்பட்டது. 2025 ஆம் ஆண்டில், அமிர்தா ஹரித்வாரின் மிஸ்சார்பூரில் ஒரு பல்துறை வளாகத்தைத் தொடங்கியது.
# அமிர்தா பல்கலைக்கழகம்

## தரவரிசை

#### தேசிய கல்வி நிறுவன தரவரிசை

அமிர்தா விஷ்வ வித்யாபீடம் கல்வி நிறுவனங்களுக்கான தேசியத் தரவரிசைக் கட்டமைப்பு (NIRF) மூலம் 2023 இல் ஏழாவது சிறந்த பல்கலைக்கழகமாக தரவரிசைப்படுத்தப்பட்டுள்ளது. மேலும், மருத்துவத்தில் 6வது இடத்தையும், பொறியியலில் 19வது இடத்தையும், வணிக நிர்வாகத்தில் 30வது இடத்தையும், ஒட்டுமொத்த பிரிவில் 15வது இடத்தையும், ஆராய்ச்சியில் 32வது இடத்தையும், மருந்தியல் துறையில் 10வது இடத்தையும், பல் மருத்துவத்தில் 12வது இடத்தையும் பெற்றுள்ளது.  
இந்தப் பல்கலைக்கழகம் தேசிய மதிப்பீடு மற்றும் அங்கீகார கவுன்சிலின் (NAAC) 'A++' தரச்சான்றுடன் அங்கீகாரம் பெற்றுள்ளது மற்றும் இந்த தரவரிசை பெற்ற இந்தியாவின் இளைய கல்வி நிறுவனமாகும்.
# அமிர்தா பல்கலைக்கழகம்

## தரவரிசை

#### உலக தரவரிசை

2023 ஆம் ஆண்டில், அமிர்தா பல்கலைக்கழகம் டைம்ஸ் உயர் கல்வி பல்கலைக்கழக தாக்க தரவரிசையில் உலகின் முதல் 50 இடங்களுக்குள் இடம்பிடித்துள்ளது. இது இந்தியாவிலும் 1வது இடத்தில் உள்ளது. டைம்ஸ் உயர் கல்வி உலக பல்கலைக்கழக தரவரிசையின் 12வது பதிப்பில், அமிர்தா 601-800 பிரிவில் இடம் பெற்றுள்ளார். இது 2020 ஆம் ஆண்டு இளம் பல்கலைக்கழக தரவரிசையில் முதல் 200 இடங்களிலும், BRICS & வளர்ந்து வரும் பொருளாதார நாடுகளின் பல்கலைக்கழக தரவரிசை 2020 இல் முதல் 90 இடங்களிலும் உள்ளது. QS உலக பல்கலைக்கழக தரவரிசை 801-1000 மற்றும் BRICS பல்கலைக்கழக தரவரிசையில் 2020 இல் 168 வது இடத்தைப் பிடித்தது.
# அமிர்தா பல்கலைக்கழகம்

## தரவரிசை

#### துணைக் கல்லூரிகளின் தரவரிசை

அமிர்தா பல்கலைக்கழகத்தின் வணிகக் கல்லூரி உலகத் தர வணிகக் கல்லூரிகள் சங்கத்தின் (*Association to Advance Collegiate Schools of Business*) அங்கீகாரத்தைப் பெற்றுள்ளது.  
அமிர்தா பல்கலைக்கழகத்தின் இளங்கலை பொறியியல்(பி.டெக்) மற்றும் , இளங்கலை மருந்தியல்(பி.பார்ம்) படிப்புகள் தேசிய அங்கீகார வாரியத்தால்(*National Board of Accreditation*) அங்கீகரிக்கப்பட்டுள்ளன.  
அமிர்தா பல்கலைக்கழக மருத்துவக் கல்லூரி, மருத்துவமனைகள் மற்றும் சுகாதார வழங்குநர்களுக்கான தேசிய அங்கீகார வாரியத்தால் (*National Accreditation Board for Hospitals & Healthcare Providers*) அங்கீகாரம் பெற்ற இந்தியாவின் முதல் மருத்துவ கல்வி நிறுவனம் ஆகும். மேலும் அதன் அனைத்து ஆய்வகங்களும், சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியத்தால் (*National Accreditation Board for Testing and Calibration Laboratories*) அங்கீகரிக்கப்பட்டுள்ளன. இது தரநிலைப்படுத்தலுக்கான சர்வதேச அமைப்பாலும் (*International Organization for Standardization*) அங்கீகரிக்கப்பட்டுள்ளது.
# பவானி ஜமக்காளம்

**பவானி ஜமக்காளம்**,தமிழகத்திலுள்ள ஈரோடு மாவட்டத்தின் ஒரு பகுதியான, பவானியில் தயாரிக்கப்படும் போர்வைகளையும், விரிப்புகளையும் குறிக்கின்றது. இதுபுவியியல்சார்ந்தகுறியீடாக2005-06 ஆண்டுகளில் இந்திய அரசால் அங்கீகரிக்கப்பட்டது.
# பவானி ஜமக்காளம்

## வரலாறு

19-ஆம் நூற்றாண்டின் இறுதியில் பிரித்தானிய ஆடைகளுக்குப் போட்டியில் இந்திய நெசவாளர்கள் புதுரக ஆடைகளை உருவாக்க தொடங்கினர். இவ்வகையான தயாரிப்பு பிரபலமானதையடுத்து பிற ஆடைகள், சேலைகள் நெய்யும் நெசவாளர்களையும் கவர்ந்தது, அவர்களும் ஜமக்காளம் தயாரிக்கும் பணியில் ஈடுபட்டனர். முதல் வகை சொரசொரப்பான பலநிற பருத்தி நூல்களைக் கொண்ட விரிப்புகள்.
# பவானி ஜமக்காளம்

## சமூகம்

பொதுவாக, ஜமக்காளங்கள் நெசவாளர்களின் வீடுகளில் நெய்யப்படும். ஒரு சில இடங்களில் தறிப்பட்டறைகளில் இது நெய்யப்படும். கூலிக்காக பலர் தறிப்பட்டறைகளில் நெய்வர். ஜமக்காளத்திற்கான நூல்கள் ஈரோடு, கோயம்புத்தூர், சேலம், கரூர் உள்ளிட்ட இடங்களிலிருந்து பெறப்படும். சுமார் 1000 பெண்கள் உட்பட 1500 நபர்கள் ஜமக்காளம் தயாரிப்பில் ஈடுபட்டு வருகின்றனர்.
# பவானி ஜமக்காளம்

## நெசவுத்தறி

ஜமக்காளம் நெய்வதற்கு *குழித்தறி* என்னும் ஓர் வகையான கைத்தறி பயன்படுத்தப்படுகிறது. 1993-ம் ஆண்டு, சுவீடனின் ஐ.கே.இ.ஏ, அதனுடைய கிளைகளில் விற்பனை செய்வதற்காக, பவானி ஜமக்காளங்களை கொள்முதல் செய்ய ஆரம்பித்தது. தமிழ்நாடு அரசு, குழித்தறி நெசவாளர்களுக்கு மானியம் வழங்கியும், விசைத்தறி பயன்படுத்துவதை குறைக்க சட்ட மாறுதல் செய்தும் உதவியது. அதனைஏற்றுக்கொண்டஇந்தியஅரசு 2005-06ஆண்டுகளில்புவியியல்சார்ந்த குறியீடாக அங்கீகரித்தது.
# பவானி ஜமக்காளம்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# கற்பகம் உயர்கல்வி அகாதெமி

**கற்பகம் பல்கலைக்கழகம்** (*Karpagam University*) இந்தியாவின் தமிழ்நாட்டில் கோயம்புத்தூரில் உள்ள கல்வி நிறுவனமாகும்.
இது கோவையிலிருந்து 10கி.மீ. தொலைவில் கோயம்புத்தூர் - பொள்ளாச்சி சாலையில் ஈச்சனாரி அருகே அமைந்துள்ளது. மருத்துவக் கல்விக்கான மற்றொரு வளாகம் 15 கி.மீ. தொலைவில் அதே சாலையில் கட்டமைக்கப்பட்டு வருகின்றது.  
தற்போது இங்கு மூன்று புலங்களில் கல்வித் திட்டங்கள் வழங்கப்படுகின்றன:
1. அறிவியல், கலை மற்றும் மாந்தவியல் (பட்டப்படிப்பு, பட்டமேற்படிப்பு)
1. பொறியியல் (பட்டப்படிப்பு, பட்டமேற்படிப்பு)
1. கட்டிட வடிவமைப்பு
# கேர்

**கேர்** அல்லது **கெயார்** (*CARE*) (*எவ்விடத்து உய்வுக்கும் உதவிக்குமான கூட்டுறவு* என்பதன் ஆங்கிலச் சுருக்கம், Cooperative for Assistance and Relief Everywhere) நெருக்கடிநிலை துயர்நீக்க உதவியையும் நீண்டகால பன்னாட்டு வளர்ச்சித் திட்டங்களையும் முன்னெடுக்கும் முதன்மையான பன்னாட்டு மாந்தநேயமிக்க முகமை ஆகும். 1945ஆம் ஆண்டில் நிறுவப்பட்ட இந்த நிறுவனம் எவ்விதக் குழு சார்பற்ற, பக்கச் சார்பற்ற, அரசு சார்பற்ற அமைப்பாக இயங்கு வருகின்றது. உலகளாவிய வறுமைக்கு எதிரான மிகப்பெரிய, மிகப்பழைய மாந்தநேயமிக்க அமைப்புகளில் ஒன்றாக இது விளங்குகின்றது. 2014இல் 90 நாடுகளில், 880 வறுமை-எதிர்ப்பு திட்டங்களிலும் மாந்தநேயமிக்க உதவித் திட்டங்களிலும் செயலாற்றி 72 மில்லியன் மக்களுக்கு உதவி வருவதாக அறிக்கை வெளியிட்டுள்ளது.  
வளரும் நாடுகளில் கேரின் பங்காற்றல் நெருக்கடிநிலை எதிர்வினை, உணவு உறுதியாக்கம், நீரும் சுகாதாரமும், பொருளாதார வளர்ச்சி, காலநிலை மாற்றம், வேளாண்மை, கல்வி, மற்றும் உடல்நலம் ஆகிய துறைகளில் உள்ளது. கொள்கை வடிவாக்கலிலும் வறியவர்களின் உரிமைகளுக்காகவும் உள்ளூர், தேசிய மற்றும் பன்னாட்டளவுகளில் கெயார் பரிந்துரைகள் வழங்குகின்றது. இந்த முயற்சிகளின்போது பெண்களின் தேவைகளை எடுத்துரைக்கவும் பாலினச் சமனிலையை வற்புறுத்தவும் கெயார் குவியம் கொண்டுள்ளது.  
ஒவ்வொரு கெயார் தேசிய உறுப்பினரும் அவரவர் நாட்டில் தன்னாட்சியான அரசு சார்பற்ற அமைப்பாக பதிவு செய்யப்பட்டவை; இவை திட்டங்களை நடத்தவும், நிதி உதவி ஏற்கவும், பொதுத் தொடர்புக்கும் தன்னாட்சி கொண்டவை. தற்போது பதினான்கு தேசிய உறுப்பினர்களைக் கொண்டுள்ளது; இந்த பதினான்கு கெயார் தேசிய அமைப்புகள்:|| www.care.org.au
|-
| கெயார் கனடா || 1946 || www.care.ca
|-
| கெயார் டென்மார்க் || 1987 || www.care.dk
|-
| கெயார் டச்சுலாந்து-லக்சம்பர்கு || 1981 || www.carefrance.org
|-
| கெயார் இந்தியா || 2011 || www.careindia.org
|-
| கெயார் பன்னாடு சப்பான் || 1987 || www.careintjp.org
|-
| கெயார் நெதர்லாந்து || 2001 || www.carenederland.org
|-
| கெயார் நோர்ஜ் || 1980 || www.care.no
|-
| கெயார் உசுத்ரைசு || 1986 || www.care.at
|-
| கெயார் பெரு || 2012 || www.raksthai.org
|-
| கெயார் பன்னாடு யுகே || 1985 || www.careinternational.org.uk
|-
| கெயார் யுஎஸ்ஏ (நிறுவன உறுப்பினர்: துவக்கத்தில் கெயார்) || 1945 || www.care.org
|}
# ஏழு கடல்களின் எடின்பரோ

**ஏழு கடல்களின் எடின்பரோ** (*Edinburgh of the Seven Seas*) தென் அத்திலாந்திக்குப் பெருங்கடலில் ஐக்கிய இராச்சியத்தின் கடல்கடந்த ஆட்புலமான செயிண்ட் எலனா, லாசென்சன் மற்றும் திரிசுத்தான் தா குன்யாவில் டிரிசுதான் டா குன்ஃகா தீவில் உள்ள குடியிருப்பாகும். இது உள்ளூரில் குடியிருப்பு அல்லது சிற்றூர் எனவே அறியப்படுகின்றது.  
இதுவே புவியில் மிகவும் தொலைவில் தள்ளியுள்ள நிரந்தரக் குடியிருப்பாக கருதப்படுகின்றது; இதன் மிக அருகிலுள்ள மனிதக் குடியிருப்பான செயிண்ட் எலனாவிலிருந்து தொலைவில் உள்ளது.
# குட்டிமணி

**குட்டிமணி** என அழைக்கப்படும் **செல்வராஜா யோகச்சந்திரன்** (இறப்பு: சூலை 25, 1983) என்பவர் முன்னாள் தமிழீழப் போராட்ட இயக்கமான தமிழீழ விடுதலை இயக்கத்தின் தலைவர்களில் ஒருவர். இவர் இலங்கைக் காவல்துறையினரால் கைது செய்யப்பட்டு, மரணதண்டனை விதிக்கப்பட்டார். கொழும்பு சிறையில் இவர் காவலில் வைக்கப்பட்டிருந்த போது, 1983 ஆம் ஆண்டில் வெலிக்கடை சிறைச்சாலைப் படுகொலைகள் இடம்பெற்ற போது சிங்கள கைதிகளினால் மற்றொரு டெலோ தலைவர் நடராஜா தங்கத்துரையுடனும், மேலும் 51 தமிழ்க் கைதிகளுடனும் சேர்த்துப் படுகொலை செய்யப்பட்டார்.
# குட்டிமணி

## இளமைக் காலம்

யோகச்சந்திரன் வல்வெட்டித்துறையில் செல்வராஜா - அன்னமயில் ஆகியோரின் மூன்றாவது பிள்ளையாகப் பிறந்தார்.
# குட்டிமணி

## ஆரம்பகால நடவடிக்கைகள்

குட்டிமணி 1970களில் தங்கத்துரையுடன் சேர்ந்து இலங்கை அரச பயங்கரவாதத்துக்கு எதிராக செயல்பட ஆரம்பித்தார். விடுதலைப் புலிகள், ஈரோஸ் போன்ற இயக்கங்களின் வெற்றியினால் உந்தப்பட்டு யோகச்சந்திரன் 1979 இல் தமிழீழ விடுதலை இயக்கம் என்ற பெயரில் ஆயுதப் போராட்டக் குழுவை ஆரம்பித்தார். விரைவில் இவ்வியக்கம் விடுதலைப் புலிகளுக்கு அடுத்தபடியாக இரண்டாவது பெரும் இயக்கமாக உருவெடுத்தது.  
1981 ஆம் ஆண்டில் குட்டிமணி, தங்கத்துரை, யோகன் உட்படப் பலர் இலங்கைக் காவல்துறையினரால் கைது செய்யப்பட்டனர்.
# பிரசெல்சு நகரம்

**பிரசெல்சு நகரம்** (City of Brussels) என்பது பிரசெல்சு தலைநகரப் பிராந்தியத்தில் அமைந்துள்ள மிகவும் பெரிய நகராட்சி மன்றம் ஆகும். பெல்ஜியம் நாட்டின் சட்ட ரீதியான தலைநகரம் இதுவே ஆகும். சனவரி முதலாம் திகதி 2015 அன்று பிரசெல்சு நகரத்தில் 175,534 மக்கள் வாழ்ந்து வந்தனர். இதன் மொத்தப் நிலப் பரப்பளவு 32.61 சதுர கிலோமீற்றர்கள் ஆகும். இதற்கு அமைய இந்நகரத்தின் மக்கள் தொகை அடர்த்தி ஒவ்வொரு சதுர கிலோமீற்றர் பரப்பளவுப் பிராந்தியத்திற்கும் 5,464 பேர் ஆகும். 2007 ஆம் ஆண்டினில் 50 000த்திற்கும் மேற்பட்ட பெல்ஜியம் நாட்டைச் சேராதோர் வசித்து வந்துள்ளனர்.
# வார்ப்புரு:Infobox Belgium Municipality

<includeonly>
| latd = } |latm = } |lats = } |latNS =
| longd = } |longm = } |longs = } |longEW =
| coordinates_display = inline,title
| coordinates_region = BE
| subdivision_type = Country
| subdivision_name = பெல்ஜியம்
| subdivision_type1 = Community
| subdivision_name1 =
| subdivision_type2 = Region
| subdivision_name2 =
| subdivision_type3 =
| subdivision_name3 =
| subdivision_type4 = Arrondissement
| subdivision_name4 = }
| leader_title =
| leader_name = }
| leader_title1 =
| leader_name1 =
| area_total_km2 = }
| population_footnotes =
| population_total =
| population_as_of =
| population_density_km2 = auto
| population_demonym = }
| postal_code_type = Postal codes
| postal_code = }
| area_code_type = Area codes
| area_code = }
| website = }
| footnotes =
}}</includeonly><noinclude>  
</noinclude>
# ரிச்சாட் கிறிஸ்தோபர் ஹரிங்டன்

**ரிச்சாட் கிறிஸ்தோபர் ஹரிங்டன்** (Richard Christopher Carrington) என்பவர் ஓர் ஆங்கிலேய அமெச்சூர் வானியலாளர் ஆவார். 1859 ஆம் ஆண்டில் சூரிய நடுக்கம் தொடர்பாக வானியல் அவதானிப்புகளில் இவர் ஈடுபட்டார். இச்சூரிய நடுக்கத்தினால் பூமிக்கும் அதிலுள்ள சோதிக்கும் ஏற்படக் கூடிய ஆபத்துக்கள் மற்றும் பாதிப்புகள் பற்றிய கருத்துக்களை இவர் வெளியிட்டதுடன்.1863 ஆம் ஆண்டில் சூரியனின் வேறுபட்ட சுழற்சியினையும் பல்வேறு சூரியப்புள்ளிகளையும் இவர் அவதானித்தார். அத்துடன் இவர் அரச வானியல் சமூகத்தின் தங்கப் பதக்க விருதினையும் லலன்டே பரிசினையும் பெற்றுள்ளார். 1826 ஆம் ஆண்டில் மே மாதம் 26 ஆம் திகதி இங்கிலாந்தின் லண்டனில் உள்ள செல்சீ எனும் இடத்தில் பிறந்த இவர் 1875 ஆம் ஆண்டு நவம்பர் மாதம் 27 ஆம் திகதி தனது 49 ஆம் வயதில் இறந்தார்.
# குறுந்துடுப்பு வலவம் திமிங்கிலம்

**குறுந்துடுப்பு வலவம் திமிங்கிலம்** என்பது (*Short-finned pilot whale*), (*குளோபிசெப்பாலா மாக்ரோரிங்கைசு*) கடல் வாழ் பேரின வகையைச் சார்ந்த உயிரினம் ஆகும். இவற்றில் பற்கள் உள்ளவை, பற்கள் அற்றவை என இரண்டு வகை உள்ளது. கடலின் நடுவில் வாழும் உயிரினமான இது திமிங்கில வகையைச் சார்ந்தது. இதன் உடம்பில் காணப்படும் துடுப்பைக் கொண்டு வேறுபடுத்தப்படுகிறது.
# பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது

**பெண்களை சிறப்பாக சித்தரிக்கும் திரைப்படத்திற்கான தமிழக அரசு திரைப்பட விருது** (Tamil Nadu State Film Award for Best Film Portraying Woman in Good Light) என்பது தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதுகளில் ஒன்றாகும்.
# பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது

## பட்டியல்

பெண்களை சிறப்பாக சித்தரிக்கும் திரைப்படங்களின் பட்டியல் கீழே தரப்பட்டுள்ளது.
| ஆண்டு | திரைப்படம் | குறிப்பு |
| --- | --- | --- |
| 2015 | *36 வயதினிலே* |  |
| - bgcolor=#edf3fe | 2008 | *பூ* |
| 2007 | *மிருகம் (திரைப்படம்)* |  |
| 2005 | *கஸ்தூரி மான்* |  |
| 2003 | - |  |
| 2001 | *ஜமிலா* |  |
| 1997 | *பத்தினி* |  |
| 1995 | *நான் பெத்த மகனே* |  |
# 1859 சூரியப் புயல்

**1859 சூரியப் புயல்** 1859 ஆம் ஆண்டு செப்டம்பர் மாதம் முதலாம் இரண்டாம் திகதிகளில் ஏற்பட்ட சூரியப் புயலினைக் குறிக்கும். இப்புயல் பூமியின் காந்தசக்தியினைப் பாதித்தது. இச்சூரியப்புயலே பூமியினைத் தாக்கிய மிகப்பெரிய புவிக்காந்தப் புயல் ஆகும். இதனை **ஹரிங்டன் நிகழ்வு** எனவும் அழைக்கப்பட்டது. இப்புயலானது பத்தாம் சூரியச் சுழற்சிக்காலத்தில் இடம்பெற்றது. இப்புயலின் போது உலகம் பூராகவும் சோதி தென்பட்டடது. குறிப்பாக கரீபியன் தீவுப் பகுதிகளிலும் ரொக்கி மலைத் தொடர்ப் பகுதியிலும் மிகவும் பிரகாசமாக இச்சோதி தென்பட்டது. இச்சொதியினால் இரவு நேரத்தினை காலை நேரமாகா மாற்றி ஓர் பாரிய தோற்ற மயக்கத்தை அளித்ததுடன் மட்டுமன்றி இப்பிரதேசங்களில் வசித்து வந்த மக்கள் தமது காலை உணவுகளையும் தயாரிக்கத் தொடங்கினார்கள் என செய்திகள் குறிப்பிடுகின்றன.  
இதன் காரணமாக வட அமெரிக்கா, ஐரோப்பா முழுவதும் தொலைத்தந்திச் சேவைகள் பாதிக்கப்பட்டன. அவற்றுள் சில தாமாகவே செய்திகள் அனுப்பியதுடன், சில தீப்பற்றி எரிந்தன.
# சிறந்த துணை நடிகருக்கான தமிழக அரசின் திரைப்பட விருது

**சிறந்த துணை நடிகருக்கான தமிழக அரசு திரைப்பட விருது ** (Tamil Nadu State Film Award for Best Character Artiste) என்பது தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதுகளில் ஒன்றாகும். இது 1968 ஆம் ஆண்டில் வழங்கப்பட ஆரம்பமாகியதுடன் 1970 ஆம் ஆண்டில் இடைநிறுத்தப்பட்டு மிண்டும் 2000 ஆம் ஆண்டில் வழங்கப்படத் தொடங்கியது.
# சிறந்த துணை நடிகருக்கான தமிழக அரசின் திரைப்பட விருது

## பட்டியல்

இவ்விருதை வென்றோர் பட்டியல் கீழே தரப்பட்டுள்ளது
| ஆண்டு | நடிகர் | திரைப்படம் |  |
| --- | --- | --- | --- |
| 2015 | தலைவாசல் விஜய் | *அபூர்வ மகான்* |  |
| -bgcolor=#edf3fe | 2014 | நாசர் | *காவியத் தலைவன்* |
| 2013 | ஜெயப்பிரகாசு | *அபியும் நானும் (திரைப்படம்)* |  |
| 2007 | எம். எசு. பாசுகர் | *எம் மகன்* |  |
| 2005 | ராஜ்கிரண் | *சண்டக்கோழி* |  |
| 2003 | அலெக்சு | *கிங்* |  |
| 2001 | ராஜ்கிரண் | *பாண்டவர் பூமி (திரைப்படம்)*, *நந்தா (திரைப்படம்)* |  |
| 2000 | ஜெயராம் (நடிகர்) | *தெனாலி (தமிழ்த் திரைப்படம்)* |  |
| 1970 | ஆர். முத்துராமன் | *நிலவே நீ சாட்சி* |  |
| 1969 | மேஜர் சுந்தர்ராஜன் | *தெய்வமகன்* |  |
| 1968 | டி. எஸ். பாலையா | *தில்லானா மோகனாம்பாள்* | } |
# சிறந்த துணை நடிகைக்கான தமிழக அரசின் திரைப்பட விருது

**சிறந்த துணை நடிகைக்கான தமிழக அரசு திரைப்பட விருது ** (Tamil Nadu State Film Award for Best Character Artiste) என்பது தமிழக அரசு திரைப்பட விருதுகளின் கீழ் தமிழக அரசால் வருடாந்தம் வழங்கப்படும் விருதுகளில் ஒன்றாகும். இது 1968 ஆம் ஆண்டில் வழங்கப்பட ஆரம்பமாகியதுடன் 19701 ஆம் ஆண்டில் இடைநிறுத்தப்பட்டு மிண்டும் 2000 ஆம் ஆண்டில் வழங்கப்படத் தொடங்கியது.
# சிறந்த துணை நடிகைக்கான தமிழக அரசின் திரைப்பட விருது

## பட்டியல்

இவ்விருதை வென்றோர் பட்டியல் கீழே தரப்பட்டுள்ளது.
| ஆண்டு | நடிகை | திரைப்படம் |  |
| --- | --- | --- | --- |
| 2015 | கௌதமி | *பாபநாசம்* |  |
| -bgcolor=#edf3fe | 2014 | குயிலி | *காவியத் தலைவன்* |
| 2013 | துளசி | *நான் கடவுள்* |  |
| 2007 | அர்ச்சனா | *எம் மகன்* |  |
| 2005 | கலைராணி (நடிகை) | *கோடம்பாக்கம்* |  |
| 2003 | சங்கீதா | *ரன்* |  |
| 2001 | ஈஸ்வரி ராவ் | *விரும்புகிறேன்* |  |
| 1969 | பண்டரிபாய் | *அடிமைப்பெண்* |  |
| 1968 | மனோரமா | *தில்லானா மோகனாம்பாள்* | } |
# இந்திய பஞ்சாப் அரசு

::பாக்கிஸ்தானிலுள்ள பஞ்சாப் அரசைப் பற்றி அறிய, பாக்கிஸ்தான் பஞ்சாப் அரசு என்ற கட்டுரையைப் பார்க்கவும்.  
**பஞ்சாப் அரசு**, இந்திய மாநிலமான பஞ்சாபின் அரசாகும். (பாகிஸ்தானிலும் பஞ்சாப் மாகாணம் உள்ளது குறிப்பிடத்தக்கது.) மாநில அரசானது செயலாட்சிப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.  
செயலாட்சிப் பிரிவுக்கு ஆளுநர் தலைமை தாங்குவார். இவரை இந்தியக் குடியரசுத் தலைவர் நியமிக்கிறார். அரசின் தலைவராக முதலமைச்சர் செயல்படுவார். பஞ்சாபின் சட்டமன்றமும், தலைமைச் செயலகமும் சண்டிகரில் அமைந்துள்ளன. மாநிலம் முழுவதுக்குமான நீதிக்கு உயர்நீதிமன்றம் பொறுப்பேற்கிறது.  
தற்போதைய சட்டமன்றம் ஓரவை முறையில் அமைக்கப்பட்டது. இதில் 117 சட்டப் பேரவை உறுப்பினர்கள் இருப்பர். இவர்களின் பதவிக்காலம் ஐந்தாண்டுகளாகும்.
# செயல் (கணிதம்)

கணிதத்தில் **செயல்** அல்லது **கணிதச் செயல்** (*operation*, *Mathematical operation*) என்பது, பூச்சியம் அல்லது அதற்கும் மேற்பட்ட உள்ளீடு மதிப்புகளைக் கணக்கிட்டு ஒரு வெளியீடு மதிப்பைப் பெறுவதாகும்.  
செயற்படுத்தப்படும் கணிதப் பொருள்கள் *செயலுட்படுத்திகள்* அல்லது *உள்ளீடுகள்* எனப்படும். அச்செயலின் விளைவாகக் கிடைப்பது, *மதிப்பு* அல்லது *விளைவு* அல்லது *வெளியீடு* எனப்படும். ஒரு செயலானது, மிகச் சில உள்ளீடுகளை அல்லது இரண்டுக்கும் மேற்பட்ட உள்ளீடுகளைக் கொண்டிருக்கலாம். சேர்ப்புப் பண்பு, பரிமாற்றுத்தன்மை, தன்னடுக்கு, போன்ற பண்புகளில் சிலவற்றைக் கொண்டுள்ளதாகவும், சில பண்புகள் இல்லாதவையாகவும் ஒரு செயல் அமையலாம்.  
ω என்ற செயல், ω : *V* → *Y* எனும் சார்பாக அமையும்.
இதில்,
:*V* ⊂ *X*<sub>1</sub> × … × *X*<sub>*k*</sub>.
: கணங்கள் *X*<sub>*k*</sub>, செயலின் ஆட்களங்கள்
:கணம் *Y*, செயலின் இணையாட்களம்
:எதிரிலா முழுஎண் *k* செயலுட்படுத்திகளின் எண்ணிக்கை  
பெரும்பாலும் செயல் என்ற சார்பின் ஆட்களமானது, இணையாட்களத்தின் அடுக்காக (ஒன்று அல்லது ஒன்றுக்கு மேற்பட்ட இணையாட்கள கணத்தின் நகல்களின் கார்ட்டீசியன் பெருக்கற்பலன்) அமையும். ஆனால் இது எல்லா வகையான செயல்களுக்கும் பொருந்தாது. ஒரு திசையனை, ஒரு திசையிலியால் பெருக்கும் செயல் இதற்கு எடுத்துக்காட்டாகும்.
# செயல் (கணிதம்)

## வகைகள்

- ஓருறுப்புச் செயல்
ஓருறுப்புச் செயல்கள் ஓர் உள்ளீடு மட்டும் கொண்டிருக்கும். எடுத்துக்காட்டாக, எதிர்மமாக்கல் (negation), முக்கோணவியல் சார்புகள் ஓருறுப்புச் செயல்களாகும்.  
- ஈருறுப்புச் செயல்
ஈருறுப்புச் செயல்கள் இரு உள்ளீடுகளைக் கொண்டிருக்கும். எடுத்துக்காட்டாக, கூட்டல், கழித்தல், பெருக்கல், வகுத்தல், அடுக்கேற்றம் ஆகியவை ஈருறுப்புச் செயல்களாகும்.  
- எண்கள் தவிர்த்த பிற கணிதப்பொருள்களை உள்ளீடாகக் கொண்ட செயல்  
எண்கள் தவிர்த்த பிற கணிதப் பொருள்களை உள்ளீடுகளாகக் கொண்டதாகவும் செயல்கள் அமையலாம்.  
எடுத்துக்காட்டுகள்:
:*மெய்* , *மெய்யற்றது* எனும் தருக்க மதிப்புகளை *மற்றும்*, *அல்லது,* *அல்ல* போன்ற தருக்கச் செயல்களால் இணைக்கலாம். இத்தருக்கச் செயல்களின் உள்ளீடுகளாக உள்ளன.  
:திசையன்களைக் கூட்டவும் கழிக்கவும் செய்யலாம். இதில் திசையன்கள் உள்ளீடுகள்.  
:சார்புகளின் தொகுப்பு, சுருளல் இரண்டும் சார்புகளில் நடைபெறும் செயல்கள். இவற்றின் உள்ளீடுகள் சார்புகளாகும். சார்புகளின் தொகுப்பு செயலைக் கொண்டு இரு சுழற்சிகளைச் செயற்படுத்தலாம். முதல் சுழற்சியைச் செயற்படுத்திய பின் கிடைக்கும் எதிருவை உள்ளீடாகக் கொண்டு இரண்டாவது சுழற்சியைச் செயற்படுத்த வேண்டும்.  
:கணங்களில், *ஒன்றிப்பு* *வெட்டு* இரண்டும் ஈருறுப்புச் செயல்கள்; *நிரப்பி காணல்* ஓருறுப்புச் செயலாகும். இவற்றின் உள்ளீடுகள் கணங்களாகும்.  
- அனைத்து மதிப்புகளுக்கும் வரையறுக்கப்படாத செயல்  
சில செயல்கள், எல்லா மதிப்புகளுக்கும் வரையறுக்கப்பட்டிருக்காது.  
எடுத்துக்காட்டுகள்:
:மெய்யெண்களில், எந்தவொரு மெய்யெண்ணையும் மற்றொரு மெய்யெண்ணால் வகுக்கலாம். ஆனால் இதில் பூச்சியம் மற்றும் விதிவிலக்காகும். எந்தவொரு மெய்யெண்ணையும் பூச்சியத்தால் வகுக்க முடியாது. அதாவது பூச்சியத்தால் வகுத்தல் செயல் வரையறுக்கப்படவில்லை.  
:எதிர்ம மெய்யெண்களின் வர்க்கமூலங்களைக் காண இயலாது. அதாவது எதிர்ம மெய்யெண்களுக்கு வர்க்கமூலம் காணும் செயல் வரையறுக்கப்படவில்லை.  
எந்த மதிப்புகளுக்கெல்லாம் ஒரு செயல் வரையறுக்கப்பட்டுள்ளதோ, அந்த மதிப்புகளடங்கிய கணமானது அச்செயலின் *ஆட்களம்* எனவும், அச்செயலைச் செய்வதன் விளைவாகக் கிடைக்கக்கூடிய மதிப்புகளடங்கிய கணம் அச்செயலின் வீச்சு எனவும், வீச்சை உட்கணமாகக் கொண்ட கணம் *இணையாட்களம் (கணிதம்)* எனவும் அழைக்கப்படும். எடுத்துக்காட்டாக, மெய்யெண்களில் வர்க்கம் காணும் போது அனைத்து மெய்யெண்களின் வர்க்கங்களும் எதிரிலா எண்களாகவே இருக்கும். எனவே வர்க்கம் காணல் செயலின் ஆட்களமும் இணையாட்களமும் மெய்யெண் கணமாகவும், வீச்சாக எதிரிலா மெய்யெண்கள் கணமும் அமைகிறது.  
- வெவ்வேறான கணிதப் பொருள்கள் கொண்ட செயல்  
ஒரு செயலின் உள்ளீடுகள், வெளியீடு வெவ்வேறான கணிதப் பொருட்களாக அமையலாம்  
எடுத்துக்காட்டுகள்:  
:ஒரு திசையனை, திசையிலியால் பெருக்கினால் மற்றொரு திசையன் கிடைக்கும். இச்செயலின் உள்ளீடுகளில் ஒன்று திசையன், மற்றது திசையிலி.  
:இரு திசையன்களின் புள்ளிப் பெருக்கம் ஒரு திசையிலியாகும்.
இதில் திசையன்கள் உள்ளீடுகளாகவும், திசையிலி வெளியீடாகவும் உள்ளது.
# ரைட்டா தப்பா

** ரைட்டா தப்பா ** (*Rightaa Thappaa*) என்பது 2004 ஆம் ஆண்டில் வெளிவந்த ஓர் இந்திய நாடகத் தமிழ்த் திரைப்படம் ஆகும். ஆர். புவனா எனும் சஞ்சிகையாளர் இத்திரைப்படத்தினை எழுதி இயக்கினார். ரமணா, உமா, சீதா ஆகியோர் இத்திரைப்படத்தில் நடித்துள்ளனர். ”பெண்களைக் கேலிசெய்தல்” பற்றிய திரைப்படமே இதுவாகும். அத்துடன் ஓர் உண்மைச் சம்பவத்தில் இருந்தே இத்திரைப்படம் எடுக்கப்பட்டது. கார்த்திக் ராஜாவின் இசையிலும் மகேஸ் முத்துசுவாமியின் ஒளிப்பதிவிலும் இத்திரைப்படம் எடுக்கப்பட்டது. இத்திரைப்படம் தமிழக அரசு திரைப்பட விருதுகள் இரண்டை வென்றுள்ளது. அவற்றில் ஒன்று சிறந்த குடும்ப திரைப்படத்துக்கான தமிழக அரசு திரைப்பட விருது ஆகும். மற்றையது நடிகை சீதாவிற்கான சிறந்த துணை நடிகைக்கான தமிழக அரசு திரைப்பட விருது ஆகும். அத்துடன் கேரளாவில் பெண்கள் இயக்குநர்களுக்கான திரைப்பட விழாவில் ஓர் விருதினையும் இத்திரைப்படத்தினை இயக்கிய புவனா பெற்றார்.
# சிறந்த நகைச்சுவை நடிகருக்கான தமிழக அரசு திரைப்பட விருது

**சிறந்த நகைச்சுவை நடிகருக்கான தமிழக அரசு திரைப்பட விருது ** (Tamil Nadu State Film Award for Best Comedian) என்பது தமிழக அரசு திரைப்பட விருதுகளின் கீழ் தமிழக அரசால் வருடாந்தம் வழங்கப்படும் விருதுகளில் ஒன்றாகும்.
# சிறந்த நகைச்சுவை நடிகருக்கான தமிழக அரசு திரைப்பட விருது

## பட்டியல்

இவ்விருதை வென்றோர் பட்டியல் கீழே தரப்பட்டுள்ளது.
| ஆண்டு | நடிகர் | திரைப்படம் |  |
| --- | --- | --- | --- |
| 2015 | சிங்கம்புலி
தேவதர்சினி | *அஞ்சுக்கு ஒண்ணு*
*திருட்டு கல்யாணம்*, *36 வயதினிலே* |  |
| - bgcolor=#edf3fe | 2014 | சிங்கமுத்து | *பல திரைப்படங்கள்* |
| 2013 | சத்யன் | *இம்சை அரசன் 23ம் புலிகேசி* |  |
| 2005 | விவேக் | *அந்நியன் (திரைப்படம்)* |  |
| 2003 | விவேக் / தேவதர்சினி | *ரன்* |  |
| 2001 | வடிவேலு (நடிகர்),
கோவை சரளா | *முதல்வன் (திரைப்படம்)*
*உன்னருகே நானிருந்தால்* |  |
| 1997 | மணிவண்ணன் | *விடுகதை* |  |
| 1995 | மணிவண்ணன் | *பாயும் புலி (1983 திரைப்படம்)* |  |
| 1982 | கே. ஏ. தங்கவேலு,
மனோரமா | *முரட்டுக்காளை*,
*எதிர் வீட்டு ஜன்னல்* | } |
# சூரியச் சுழற்சி 11

**சூரியச் சுழற்சி 11***(Solar cycle 11)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினோராவது சூரியச் சுழற்சியாகும். இச்சுழற்சி 1867 ஆம் ஆண்டு மார்ச்சு மாதம் தொடங்கி 1878 ஆம் ஆண்டு திசம்பர் மாதம் வரையில் 11.8 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 11 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 140.3 எண்ணிக்கையும் (ஆகத்து 1870) குறைந்த பட்சமாக 2.2 எண்ணிக்கையுமாக கணக்கிடப்பட்டது. இச்சுழற்சிக் கலத்தில் தோராயமாக 1028 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. இந்த எண்ணிக்கை வேறு எந்த சூரியச் சுழற்சியிலும் இல்லாத ஒரு பதிவாகும்  
அக்டோபர் 1870, பிப்ரவரி 1872, ஆகத்து 1872 முதலான நாட்களில் வலுவான வைகறைக் காட்சிகள் தெரிந்தன. காலத்திய சூரியச் சுழற்சி 11 இல் கார்ல் பிரடெரிக் பியர்ன்லி கவனித்த சூரியப் பிழம்புகள்.
# எம். எஸ். தௌஃபீக்

**முகம்மது சரிப் தௌஃபீக்** (*Mohamed Shariff Thowfeek*, பிறப்பு: 7 சனவரி 1971) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் துணை அமைச்சரும் ஆவார்.
# எம். எஸ். தௌஃபீக்

## அரசியல் பணி

தௌஃபீக் 2000 நாடாளுமன்றத் தேர்தலில் சிறீலங்கா முஸ்லிம் காங்கிரசு சார்பில் மக்கள் கூட்டணி வேட்பாளராக திருகோணமலை மாவட்டத்தில் போட்டியிட்டு, தெரிவு செய்யப்பட்டு நாடாளுமன்றம் சென்றார். முஸ்லிம் காங்கிரசு கட்சிக்கும் மக்கள் கூட்டணிக்குமிடையேயான கூட்டு ஒப்பந்தம் 2001 சூன் மாதத்தில் முறிவடைந்தது. 2001 அக்டோபரில் முசுலிம் காங்கிரசு எதிர்க்கட்சிக் கூட்டணியான ஐக்கிய தேசிய முன்னணியுடன் இணைந்தது. தௌஃபீக் 2001 நாடாளுமன்றத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டுத் தோல்வியடைந்தார். ஆனாலும், இவர் தேசியப் பட்டியலில் சேர்க்கப்பட்டு நாடாளுமன்றம் சென்றார். 2004 தேர்தலில் முசுலிம் காங்கிரசு வேட்பாளராகப் போட்டியிட்டு கட்சிப் பட்டியலில் மூன்றாவதாக வந்து, தெரிவு செய்யப்படவில்லை.  
பின்னர், தௌஃபீக் 2008 மாகாணசபைத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு கிழக்கு மாகாண சபை உறுப்பினராகத் தெரிந்தெடுக்கப்பட்டார். மீண்டும் 2010 நாடாளுமன்றத் தேர்தலில் திருகோணமலை மாவட்டத்தில் போட்டியிட்டு நாடாளுமன்றத்திற்குத் தெரிவானார். இவர் மைத்திரிபால சிறிசேனவின் அமைச்சரவையில் 2015 சனவரியில் உள்ளூர் போக்குவரத்து பிரதி அமைச்சராக நியமிக்கப்பட்டார்.  
2015 நாடாளுமன்றத் தேர்தலில் தௌஃபீக் நல்லாட்சிக்கான ஐக்கிய தேசிய முன்னணியின் வேட்பாளராக திருகோணமலையில் போட்டியிட்டுத் தோல்வியடைந்தார். ஆனாலும், 2016 சனவரியில் முசுலிம் காங்கிரசு உறுப்பினர் ஏ. ஏர். ஏ. ஹபீசு தனது தேசியப் பட்டியல் உறுப்பினர் பதவியைத் துறந்ததை அடுத்து தௌஃபீக் தேசியப் பட்டியல் உறுப்பினராக நியமிக்கப்பட்டார். 2020 நாடாளுமன்றத் தேர்தலில் முசுலிம் காங்கிரசு சார்பாக ஐக்கிய மக்கள் சக்தியின் வேட்பாளராகப் போட்டியிட்டு மீண்டும் நாடாளுமன்றம் சென்றார்.
# எம். எஸ். தௌஃபீக்

## தேர்தல் வரலாறு

**எம். எசு. தௌஃபீக்கின் தேர்தல் வரலாறு**  
| 2000 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | மக்கள் கூட்டணி | align= | **தெரிவு** |  |
| --- | --- | --- | --- | --- | --- | --- |
| 2001 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= | தெரிவு செய்யப்படவில்லை |  |
| 2004 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | align= | தெரிவு செய்யப்படவில்லை |  |  |
| 2008 மாகாணசபை | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | **தெரிவு** |  |  |
| 2010 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= | **தெரிவு** |  |
| 2015 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= | தெரிவு செய்யப்படவில்லை |  |
| 2020 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய மக்கள் சக்தி | align= | **தெரிவு** | } |
# சூரியச் சுழற்சி 12

**சூரியச் சுழற்சி 12** *(Solar cycle 12)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பனிரெண்டாவது சுழற்சியாகும். இச்சுழற்சி 1878 ஆம் ஆண்டு திசம்பர் மாதம் தொடங்கி 1890 ஆம் ஆண்டு மார்ச்சு மாதம் வரையில் 11.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 12 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 74.6 எண்ணிக்கையும் (திசம்பர்1870) குறைந்த பட்சமாக 5 எண்ணிக்கையுமாக கணக்கிடப்பட்டது. இச்சுழற்சிக் கலத்தில் தோராயமாக 736 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. There were a total of approximately 736 days with no sunspots during this cycle.  
மிகப் பிரகாசமான இரத்தச் சிவப்பில் வைகறைக் காட்சி நியூயார்க் நகரில் 1882 ஆம் ஆண்டில் ஏப்ரல் 16 ஆம் நாள் தோன்றியது. அந்நேரத்தில் தகவல் தொடர்பில் குறிப்பிடத்தக்க அளவுக்கு இடையூறுகள் ஏற்பட்டன. இந்த ஆண்டின் பிற்பகுதியில் 1882 ஆம் ஆண்டின் நவம்பர் 17 அன்று துருவ ஒளிப்பகுதி புவிகாந்தப் புயலைச் சந்தித்தது.
# சூரியச் சுழற்சி 13

**சூரியச் சுழற்சி 13***(Solar cycle 13)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதிமூன்றாவது சுழற்சியாகும். இச்சுழற்சி 1890 ஆம் ஆண்டு மார்ச்சு மாதம் தொடங்கி 1902 ஆம் ஆண்டு பிப்ரவரி மாதம் வரையில் 11.9 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 13 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 87.9 எண்ணிக்கையும் (திசம்பர்1870) குறைந்த பட்சமாக 2.7 எண்ணிக்கையுமாக கணக்கிடப்பட்டது . இச்சுழற்சிக் கலத்தில் தோராயமாக 938 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  
பதிமூன்றாவது சூரியச் சுழற்சிக் காலத்தில் ஏராளமான சூரியப் புரோட்டான் வெளிப்பாட்டு நிகழ்வுகள் தோன்றின. உதாரணமாக செப்டம்பர் 1898 ஆம் ஆண்டில் ஒரு புவிக்காந்தப் புயல் தொலைவரிச் செய்தி அனுப்பும் திட்டத்தைப் பாதித்தது.ref></ref> For example, a geomagnetic storm in September 1898 affected telegraph lines.
# சூரியச் சுழற்சி 14

**சூரியச் சுழற்சி 14***(Solar cycle 14)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினான்காவது சுழற்சியாகும். இச்சுழற்சி 1902 ஆம் ஆண்டு பிப்ரவரி மாதம் தொடங்கி 1913 ஆம் ஆண்டு ஆகத்து மாதம் வரையில் 11.5 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 14 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 64.2 எண்ணிக்கையும் (பிப்ரவரி 1906) குறைந்த பட்சமாக 1.5 எண்ணிக்கையுமாக கணக்கிடப்பட்டது. இச்சுழற்சிக் காலத்தில் அறியப்பட்ட அதிகப்பட்சமானது டால்டன் குறைந்தபட்சத்திற்குப் பின்னர் எற்பட்ட குறைவான எண்ணிக்கையாகும். மேலும், இச்சுழற்சிக் கலத்தில் தோராயமாக 1019 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.இந்த அளவு சூரியச் சுழற்சிகளில் இரண்டாவது அதிகப்பட்ச அளவாகும்.  
பதினான்காவது சூரியச் சுழற்சிக் காலத்தில் 1903 நவம்பர், மார்ச்சு 1905 மற்றும் செப்டம்பர் 1909 ஆம் ஆண்டுகளில் புவிக்காந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன.
# சூரியச் சுழற்சி 15

**சூரியச் சுழற்சி 15***(Solar cycle 15)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினைந்தாவது சுழற்சியாகும். இச்சுழற்சி 1913 ஆம் ஆண்டு ஆகத்து மாதம் தொடங்கி 1923 ஆம் ஆண்டு ஆகத்து மாதம் வரையில் 10 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 15 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 105.4 எண்ணிக்கையும் (ஆகத்து 1917) குறைந்த பட்சமாக 5.6 எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 534 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது . 1921 ஆம் ஆண்டு 13 -15 நாட்களில் அதிகாமான புவிகாந்தப் புயல்கள் தகவல் தொடர்பை பெரிதும் பாதித்தன. கிழக்கு அமெரிக்கப் பகுதிகளில் வைகறை தோற்றக் காட்சிகளும் பாதிக்கப்பட்டன  
பதினைந்தாவது சூரியச் சுழற்சிக் காலத்தில் 1918 மார்ச்சு, ஆகத்து 1905 , அக்டோபர் 1909 மற்றும் 1920 ஆம் ஆண்டு மார்ச்சு மாதங்களில் புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன. 1921 ஆம் ஆண்டு மே மதத்தில் நிகழ்ந்த சூரியப் பேரோளி நியூயார்க் தொடருந்து போக்குவரத்து சமிக்ஞைகளைப் பாதித்தது."
# செசில் ரோட்சு

**செசில் ஜான் ரோட்சு** (*Cecil John Rhodes*) (5 சூலை 1853 – 26 மார்ச்சு 1902) தென்னாப்பிரிக்காவில் சுரங்கத் தொழிலில் பெருவணிகராகவும் அரசியல்வாதியாகவும் விளங்கிய பிரித்தானிய வணிகர். 1890இலிருந்து 1896 வரை *கேப் குடியேற்றத்தின்* பிரதமராகவும் பணியாற்றியவர். பிரித்தானியப் பேரரசுவாதத்தில் மிகுந்த பற்றுடைய ரோட்சு தமது *பிரித்தானிய தென்னாப்பிரிக்க கம்பனி* மூலம் *உரோடீசியா பகுதி*யை (தற்போதைய சிம்பாப்வேயும் சாம்பியாவும்) உருவாக்கினார்; 1895இல் இவரது பெயரையே கம்பனி இப்பகுதிக்குச் சூட்டியது. தென்னாப்பிரிக்காவின் ரோட்சு பல்கலைக்கழகத்திற்கு இவரது பெயரே சூட்டப்பட்டுள்ளது. இவரது சொத்துக்களின் வருமானத்தைக் கொண்டு *ரோட்சு படிப்புதவி* நிறுவப்பட்டுள்ளது. பிரித்தானிய ஆட்சிப்பகுதிகள் வழியாகவே கேப்பிலிருந்து கெய்ரோ வரை தொடருந்து அமைப்பு நிறுவுவதை தமது கனவாகக் கொண்டு பெரிதும் முயற்சிகள் எடுத்தார்.  
பங்கு பாதிரியாரின் மகனாகப் பிறந்த ரோட்சு இளமையில் மிகவும் உடல்நலம் குன்றியவராக இருந்தார். அவருக்குப் பதினேழு அகவைகள் நிறைந்தபோது தென்னாப்பிரிக்காவிற்கு அவர் அனுப்பப்பட்டார்; தென்னாப்பிரிக்காவின் வானியல் சூழல் அவரது உடல்நலத்தை மேம்படுத்தும் என அவரது குடும்பத்தினர் கருதினர். 1871ஆம் ஆண்டில், தமது 18ஆம் அகவையில், கிம்பர்லியில் வைர வணிகத்தில் ஈடுபட்டார். அடுத்த இருபதாண்டுகளில் உலகின் வைர வணிகத்தில் கிட்டத்தட்ட முற்றுரிமைநிலை எட்டினார். 1888இல் நிறுவப்பட்ட இவரது தே பீர்ஸ் வைர நிறுவனம் 21ஆம் நூற்றாண்டிலும் தனது வல்லாண்மையை தக்க வைத்துக்கொண்டுள்ளது. ரோட்சு 1880இல் நன்னம்பிக்கை முனை நாடாளுமன்றத்தில் கால் பதித்தார்; அடுத்த பத்தாண்டுகளில் பிரதமராகப் பொறுப்பேற்றார். 1890களின் துவக்கத்தில் உரோடீசியா உருவாவதை மேற்பார்வையிட்ட வந்த ரோட்சு, 1896இல் டிரான்சுவாலில் ஏற்பட்ட தோல்வி காரணமாக பதவி விலக நேரிட்டது. தமது 48ஆம் அகவையில், 1902ஆம் ஆண்டில் உயிரிழந்த ரோட்சு தற்போதைய சிம்பாப்வேயிலுள்ள மட்டோப்போசு ஹில்சில் புதைக்கப்பட்டார்.  
ரோட்சின் அரசியலிலும் வணிக முயற்சிகளிலும் ஆங்கிலோ-சாக்சன் இனத்தினரே சாதனை படைக்கப் பிறந்தவர்கள் என்ற மனச்சார்பு எதிரொலித்தது; அவரது உயில் கூட "உலகின் முதல் இனத்தினர்" எனக் குறிப்பிட்டுள்ளார். மேலும் "உலகின் பெரும்பகுதியை நாம் கையகப்படுத்தினால் மனித குலத்திற்கு அது நன்மை பயக்கும்" என்று நம்பிய ரோட்சு தீவிரமாக குடியேற்றவாதத்தை ஆதரித்தார். பிரித்தானியப் பேரரசின் ஒவ்வொரு அங்கமும் தன்னாட்சி பெற்று இலண்டனில் அமைந்த ஒற்றை நாடாளுமன்றத்தால் ஆளப்படும் கனவை முன்வைத்தார். கறுப்பினத்தவரை *காட்டுமிராண்டிகளாக* சித்தரித்த ரோட்சு அவர்களை அரசியலில் ஓரங்கட்டும் முயற்சிகளின் மையமாக விளங்கினார். இதனால் தற்கால விமரிசகர்கள் இவரை வெள்ளையின ஆதிக்கவாதியாக வகைப்படுத்துகின்றனர்.
# செசில் ரோட்சு

### நினைவகங்கள்

உள்ள டெவில்சு பீக்கில் உள்ள ரோட்சு சிலை. ]]  
கேப் டவுனில் ரோட்சுக்கு மிகவும் விருப்பமான டெவில் பீக் சரிவுகளில் அவருக்கான நினைவகம் அமைக்கப்பட்டுள்ளது; இங்கிருந்து கேப்பிலிருந்து கெய்ரோ செல்லும் பெரும் வடக்குச் சாலையை வடக்கிலும் கிழக்கிலும் காணலாம். 1910 முதல் 1984 வரை கேப் டவுனில் இருந்த ரோட்சின் இல்லம்தான் தென்னாப்பிரிக்க பிரதமர்களின் அலுவல்முறை இல்லமாக இருந்தது;தொடர்ந்து பி.டபிள்யூ.போத்தா, மற்றும் எஃப்.டபுள்யூ டெ கிளர்க் காலத்தில் குடியரசுத் தலைவரின் இல்லமாக இருந்தது.  
ரோட்சு பிறந்தவிடம் 1938இல் நினைவு அருங்காட்சியகமாக நிறுவப்பட்டது; தற்போது இது பிஷப்சு இசுடார்ட்போர்டு அருங்காட்சியகம் என அறியப்படுகின்றது. அவர் இறந்த இல்லமும் அருங்காட்சியகமாக மாற்றப்பட்டுள்ளது.  
இவரது அறங்காவலர்களால் இவரது பெயரில் ரோட்சு பல்கலைக்கழகக் கல்லூரி, தற்போது ரோட்சு பல்கலைக்கழகம் நிறுவப்பட்டது. இது மே 31, 1904இல் நாடாளுமன்றத்தால் சட்டம் இயற்றப்பட்டு அங்கீகரிக்கப்பட்டது.  
கிம்பர்லி நகரமன்றத்தினர் 1907இல் தங்கள் நகரில் அவருக்கு நினைவுச்சின்னம் எழுப்பினர்.